Diari Oficial de la Generalitat Valenciana


Sumari del DOGV 3212, del 27-03-1998 (1998/900519)

RESOLUCIÓ de 5 de febrer de 1998, del conseller d'Obres Públiques, Urbanisme i Transports, per la qual es va emetre un informe favorable i, en conseqüència, es va aprovar definitivament la modificació de les Normes Subsidiàries de Planejament Municipal de Muro de Alcoy, a la partida Cutimanya (antic sector RS-1), i declara homologat aquest sector a la Llei Reguladora de l'Activitat Urbanística.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/02/05/(2)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900519


Data del document
:   05-02-1998

Organisme emissor


Tipus de document
:   Resolució

Descriptors 

:   * Muro de Alcoy
    * pla d'urbanisme

RESOLUCIÓ de 5 de febrer de 1998, del conseller d'Obres Públiques, Urbanisme i Transports, per la qual es va emetre un informe favorable i, en conseqüència, es va aprovar definitivament la modificació de les Normes Subsidiàries de Planejament Municipal de Muro de Alcoy, a la partida Cutimanya (antic sector RS-1), i declara homologat aquest sector a la Llei Reguladora de l'Activitat Urbanística. [1998/X1617]  
Vist l'expedient que fa referència al projecte de modificació puntual i homologació d'un sector a la partida Cutimanya de les Normes Subsidiàries de Planejament Municipal de Muro de Alcoy (Alacant), del qual es desprenen els següents,  
Antecedents de fet  
Primer  
L'Ajuntament de Muro de Alcoy, en les sessions plenàries celebrades els dies 14 de setembre de 1995 i 26 de juny de 1996, va acordar-ne l'aprovació provisional, després de complir els tràmits d'exposició pública, per mitjà d'anuncis, en el Diari Oficial de la Generalitat Valenciana, el 31 de juliol de 1995 i 11 de novembre de 1996, i en un dels diaris de més difusió provincial, el 17 de juliol de 1995 i 18 d'octubre de 1996. Durant el pertinent període d'informació pública no es van presentar al·legacions.  
Segon  
La documentació està integrada per memòria informativa i justificativa, plànols d'informació i ordenació estructural i detallada. Així mateix, consta en l'expedient Declaració d'Impacte Ambiental favorable, de 18 de febrer de 1997.  
Tercer  
La Comissió Territorial d'Urbanisme d'Alacant, reunida en sessió de 28 de juliol de 1997, va acordar informar favorablement sobre l'expedient de modificació puntual de les Normes Subsidiàries de Muro de Alcoy, a la partida Cutimanya, tot i que en supeditava la remissió al conseller d'Obres Públiques, Urbanisme i Transports fins que s'esmenaren certes observacions assenyalades en aquest acord.  
Quart  
El president de l'esmentada Comissió Territorial d'Urbanisme, el 23 de gener de 1998, atesa la documentació presentada per l'Ajuntament, va resoldre considerar complides les objeccions formulades i va ordenar la revisió de l'expedient al conseller d'Obres Públiques, Urbanisme i Transports a l'efecte de la resolució definitiva.  
Fonaments de dret  
Primer  
Respecte del procediment, en aquest cas, s'han observat les prescripcions legalment establertes per a modificacions de planejament i homologacions d'aquesta mena, que les constitueixen els articles 38 i següents per remissió del 55 i la disposició transitòria primera de la Llei 6/94, de 15 de novembre, de la Generalitat Valenciana, Reguladora de l'Activitat Urbanístiques (LRAU). També, s'han sol·licitat els diferents informes preceptius.  
Segon  
Quant al fons del tema, aquest expedient té com a objecte la modificació de les determinacions de les Normes Subsidiàries de Planejament de Muro de Alcoy en l'àmbit de l'antic sector RS-1, partida Cutimanya. Es concreta en el canvi de l'ordenació de dues illes previstes amb ordenació d'illes tancades amb jardí central a ordenació en illes amb bandes longitudinals d'edificació amb carrer central i bandes exteriors enjardinades.   
També, es modifica el traçat del vial de la ronda nord i s'amplia la zona verda en la part en què es modifica aquest vial en el sòl no urbanitzable. Finalment, s'adapten les Normes Subsidiàries, a les característiques reals del Pla Parcial i d'un estudi de detall aprovat. S'assumeixen les condicions i mesures establertes en la Declaració d'Impacte Ambiental corresponent.  
A fi de complir el que estableix l'article 55.3 de la LRAU, s'incrementa la superfície de parc públic proporcionalment, a fi de compensar l'augment d'edificabilitat i les zones verdes suprimides.  
D'altra banda, el document s'ajusta a la Instrucció de Planejament 1/96 sobre l'homologació dels plans a la Llei Reguladora de l'Activitat Urbanística, aprovada per l'Ordre de 29 de març de 1996, del conseller d'Obres Públiques, Urbanisme i Transports.  
Les determinacions que conté aquest expedient es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU. I, la potestat de planejament s'ha exercit d'acord amb els criteris de racionalitat per als interessos públics, d'acord amb els fins propis de l'activitat urbanística enunciats en l'apartat 2 de l'article 1 de la LRAU.  
Tercer  
El conseller d'Obres Públiques, Urbanisme i Transports és l'autoritat competent per a emetre informe sobre aquest expedient en substitució del Consell Superior d'Urbanisme fins que aquest es constituesca, d'acord amb el que estableixen l'article 55.4 i la disposició transitòria novena de la LRAU, a més d'aprovar l'expedient en virtut del que estableix l'article 6.d del Reglament dels Òrgans Urbanístics de la Generalitat Valenciana, aprovat pel Decret 77/96, de 16 d'abril, del Govern Valencià.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme d'Alacant, resolc:  
Emetre un informe favorable i, en conseqüència, aprovar definitivament la modificació de les Normes Subsidiàries de Planejament Municipal de Muro de Alcoy, en la partida Cutimanya (antic sector RS-1), i declarar homologat aquest sector a la Llei Reguladora de l'Activitat Urbanística.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició d'aquest, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que considere oportú.  
València, 5 de febrer de 1998.- El conseller d'Obres Públiques, Urbanisme i Transports: Luis Fernando Cartagena Travesedo.


Còpia Permalink ELI